Huang sagður ætla að fjárfesta í Danmörku
Kinverski kaupsýslumaðurinn Huang Nubo segist eiga í viðræðum um fjárfestingar í ferðaþjónustu í Danmörku og Finnlandi.
Þetta kom fram þegar Huang ávarpaði ráðstefnu í kínversk-evrópska viðskiptaskólanum í Shanghai. Að sögn Bloomberg-fréttastofunnar sagðist Huang ætla að verja tugum milljóna dala til að reisa orlofsþorp í löndunum tveimur. Þessi verkefni verði þó minni í sniðum en verkefnið, sem hann áformaði á Íslandi. Innanríkisráðuneyti Íslands veitti Huang ekki undanþágu frá íslenskum lögum svo hann gæti keypt Grímsstaði á Fjöllum. Huang á þó enn í viðræðum við stjórnvöld um fjárfestingar hér á landi, meðal annars um leigu á landi.
"Íslenska ríkisstjórnin hefur ekki enn tekið ákvörðun um fjárfestinguna en ég ætla ekki að bíða," sagði Huang á ráðstefnunni. "Ég á nú í viðræðum við stjórnvöld í Danmörku og Finnlandi um fjárfestingar þar."
Bloomberg hefur eftir Huang að sumir íslenskir embættismenn vilji gjarnan að hann fjárfesti á Íslandi en aðrir séu því andvígir á þjóðernislegum forsendum.
Eignir Huangs, sem er 55 ára og stofnandi Beijing Zhongkun Investment Group Co., eru að mati tímaritsins Forbes 1,02 milljarðar dala. Hann segir sjálfur að það sé of lág tala.
Kinverski kaupsýslumaðurinn Huang Nubo segist eiga í viðræðum um fjárfestingar í ferðaþjónustu í Danmörku og Finnlandi.
Sagðist Huang ætla að verja tugum milljóna dala til að reisa orlofsþorp í löndunum tveimur.
Þessi verkefni verði þó minni í sniðum en verkefnið, sem hann áformaði á Íslandi.
Innanríkisráðuneyti Íslands veitti Huang ekki undanþágu frá íslenskum lögum svo hann gæti keypt Grímsstaði á Fjöllum.
Huang á þó enn í viðræðum við stjórnvöld um fjárfestingar hér á landi, meðal annars um leigu á landi.